pt vi es gl gl gl gl es gl pt gl pt gl pt pt pt pt gl pt pt pt gl gl de gl fr gl gl ca gl gl gl gl gl pt pt gl gl pt gl es gl gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
Evocação da memória de Mário de Sá-Carneiro, no centenário da sua morte | crebas.gal
Nin Lomce, nin Reválidas!, coa Plataforma Galega en Defensa do Ensino Público →
Publicado o 3 Maio, 2016 por crebas
(Poemas. Mário de Sá-Carneiro from Cátedra Poesia e Transcendência on Vimeo)
Mário de Sá-Carneiro suicidouse hai agora cen anos, o 26 de abril de 1916, na Rua Victor-Massé 29, Paris, onde unha placa lembra sen medias tintas o seu suicidio (imaxe inferior). Na súa memoria reproduzo un excelente traballo, no que os poetas Valter Hugo Mãe e Jorge Melícias recitan os seus versos e que se pode atopar desde hai pouco na canle vimeo. Velaquí o título e a ficha técnica.
Leitura: Valter Hugo Mãe e Jorge Melícias [poetas]
Centenário da morte de Mário de Sá-Carneiro | 1916-2016
Cátedra Poesia e Transcendência
Universidade Católica Portuguesa. Porto
A miña aproximación á obra de Mário de Sá-Carneiro vén de moi vello, mesmo moito antes de estudar Literatura Portuguesa na miña licenciatura na Facultade de Filoloxía da USC. Tanto é así que por volta da primavera de 1990 escribín un soneto inspirado por un verso de Luís de Camões (Transforma-se o amador na cousa amada), no que tamén se citan outros sonetistas de moita altura, os italianos Dante, Petrarca e Guido Cavalcanti, poesia do dolce stil nuovo que eu coñecín nas versión que daquela andaba a facer o poeta e amigo Darío Xoán Cabana (a quen coñecín cando traballaba como garda municipal no Concello de Corcubión) e tamén os portugueses Antero de Quental e Sá-Carneiro.
Dous anos máis tarde publicouse dentro da miña opera prima, Ausencias pretéritas (Espiral Maior, 1992), no que Darío Xoán Cabana escribiu un fermoso limiar que me honra, sendo o cuarto soneto do terceiro caderno intitulado «De ti e das palabras», nos que cada composición glosa un verso dun poeta amado. Velaquí:
Transforma-se o amador na cousa amada
e en troques de doar ten agasallo,
eis que unha dor de amor posúe atallo
sen rubir como Romeo por escada,
sen deixar a ventá entreaberta un nada,
nin precisar recendos de ramallo
nin de roupa tecida en bo retallo,
e non mirar e ser cousa mirada.
Se fose cousa amada e non amante
deixo de ter lecturas preferidas
Dante, Petrarca ou Guido Cavalcante,
Antero de Quental ou Sá-Carneiro
ou ti propio Camões, pois non me pidas
que entenda os sentimentos do trobeiro.
(Placa que assinala o edifício onde Mário de Sá-Carneiro se suicidou, em 26 de abril de 1916. Rua Victor-Massé 29, Paris. Fonte: pt.wikipedia.org)
Esta entrada foi publicada en Efemérides, Poesía. Garda a ligazón permanente.
← Poema (XC): «Los trabajos y las noches» e outros versos de Alejandra Pizarnik
Nin Lomce, nin Reválidas!, coa Plataforma Galega en Defensa do Ensino Público →
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis